es ast id en en en en en en en id en en en en en en en en en en en en en en ca cy ast en en en en en en ast cy cy cy cy cy cy cy cy cy cy cy cy cy cy cy cy cy cy cy cy en en en cy de cy es es es en en en en en en en en en en en en en en en en en en en en en en en en es es es en en en en en es en en en es en en en en en en en es en cy cy es en en en id en en
Pen-y-wain Road, Roath, Cardiff CF24 4GG
Llythyr i’r Enaid – gan Vernon Higham
Y mae’r hen Feibl Teuluaidd mawr yn dal yn ein teulu ni, yn cofnodi genedigaethau a marwolaethau nifer o genhedloedd yn hanes y teulu. Bellach y mae Beiblau llai a hwylusach i’w defnyddio gennym. Y rheswm y soniaf am yr hen Feibl Mawr yw hyn. Yn y rhagymadrodd gan Peter Williams, y mae’n dechrau ei erthygl gyda’r geiriau trawiadol ‘Enaid Gwerthfawr’. Anaml iawn heddiw y clywir sôn am enaid, ond sôn neu beidio y mae gan bob un ohonom enaid, a hynny yn rhywbeth gwerthfawr. Yn anffodus ac yn drist, hawdd yw esgeuluso’r enaid.
Yr ydym yn gallu disgrifio’r corff am ein bod yn ei weld, ac yn ei deimlo. Eto y mae rhyw fath o wybodaeth gennym ein bod yn fwy na chorff yn unig sy’n heneiddio ac yn marw. Beth sydd yn ein gwneud mor wahanol i bob creadur arall, ac sydd yn ein gwneud yn ymwybodol o fywyd a marwolaeth? Yr ateb yw yr enaid. Disgrifir yr enaid yn y Beibl yn Genesis 2:7 ‘Yr Arglwydd Dduw a luniasau y dyn o bridd y ddaear, ac a anadlasai yn ei ffroenau ef anadl einioes: a’r dyn a aeth yn enaid byw’. Yn ddwfn yn ein bodolaeth y mae’r enaid hwn yn gwneud fi yn fi, a chwithau yn chwi. Yr ydym yn gorff ag enaid. Mor hawdd ac angenrheidiol yw gofalu am y corff, ei fwydo a’i ddilladu ac yn y blaen. Eto rhaid ffarwelio a’r corff rhyw bryd, ond erys yr enaid yn anfarwol. Yr hyn sydd gennyf i chwi yw hyn. Pa gyflwr yw eich enaid chwi? A ydych wedi ystyried dyfodol tragwyddol yr enaid? A ydych wedi ystyried Duw a’i ddedfryd Ef?
Y mae’r cwestiwn yn codi’n naturiol sut mae darparu’r enaid ar gyfer tragwyddoldeb ac wynebu Duw. Y mae gennym ddwy broblem fawr, yn ein hwynebu, sef glendid a sancteiddrwydd Duw, a chyflwr pechadurus dyn. Y mae’n amhosibl i ddyn fod mewn perthynas dragwyddol gyda Duw oherwydd hyn. Onid yw’r ffaith o holl grefyddau’r byd, mawr a mân, yn profi un peth? Hynny yw, bod gan ddyn rhyw fath o ddyhead am Dduw, a bod yn dderbyniol ganddo. Paham y mae’r cwbl yn fethiant? Y rheswm yw nad ydyw gweithredoedd dyn, bydded yn weithredoedd da neu’n weithredoedd crefyddol yn dileu ei bechod. Dywed y Beibl yn Effesiaid 2:8a9 ‘Canys trwy ras yr ydych yn gadwedig, trwy ffydd; a hynny nid ohonoch eich hunain: rhodd Duw ydyw: nid o weithredoedd, fel nad ymffrostiai neb.’
Y mae gras a thrugaredd yn gweithio mewn ffordd hollol wahanol i’r ffordd y mae dynion yn meddwl. Datguddiad yw Cristionogaeth o ffordd sydd gan Dduw i wneud dynion a merched yn dderbyniol yn Ei olwg Ef, fel Ei fod yn barod i’n derbyn i’w gwmni yn dragwyddol. Gadewch i mi esbonio’r Efengyl, sef newyddion da i ddyn.
Mewn amser arbennig mae’r enaid yn dihuno i’r pethau hyn. Rhaid ystyried dau beth. Y cyntaf yw sancteiddrwydd Duw na all oddef pechod sydd yn groes i’w gymeriad Ef. Yr ail beth yw hyn, ein bod ni er ein balchder yn bechadurus mewn meddwl a gweithred. Felly sut mae datrys y broblem fawr hon?
Yr ateb yw bod Duw wedi anfon Ei unig-anedig Fab, sef Yr Arglwydd Iesu Grist i’r byd i gyflawni gwaith arbennig er mwyn achub enaid dyn. Ioan 3:16 ‘Canys felly carodd Duw y byd, fel y rhoddodd ei unig-anedig Fab, fel na choller pwy bynnag a gredo ynddo Ef, ond caffael ohono Fywyd Tragwyddol’. Y mae’r Arglwydd Iesu yn gwneud dau beth trosom ni. Y cyntaf yw Ei farwolaeth ar y Groes. Ar y Groes y mae yr Arglwydd Iesu yn derbyn y gosb yr ydym ni yn ei haeddu. Y mae’r Groes yn boenus ond mae derbyn dicter Duw am bechod yn fwy. Safodd yr Iesu yn ein lle, a gwaedodd trosom. Yr ail beth yw, ei fod yn cyflawni gofynion deddf Duw trosom ni. Yn syml y mae’n ein golchi ni yn lan o bechodau y gorffennol, presennol a’r dyfodol. Maddau’r cwbl. Yna y mae’r Iesu hefyd yn ein gwisgo yn Ei fywyd Ei hun, fel petai ein bod wedi byw Ei fywyd Ef. Dyma i chwi ddarpariaeth o’r cwbl gan Dduw, a dyma’r unig feddyginiaeth ysbrydol i ddyn.
Erys un anhawster. Sut y gallwn dderbyn y fendith hon? Yr ateb syml yw, trwy edifeirwch a ffydd. Y mae Duw yn Ei drugaredd yn ein galluogi i edifarhau ac i gredu. Eto rhaid cymryd y cam ein hunain a dod yn edifeiriol at yr Iesu a rhoi ein ffydd yn gyfan gwbl ynddo Ef. Pa bryd? Heddiw. Paham heddiw? Sut y gwyddom fod yfory yn eiddo i ni. Dewch ar frys at y Gwaredwr Bendigedig a diogel fydd eich enaid a’i ddyfodol yn y nef yn sicr.
Llythyr yn cyflwyno Capel y Rhath
Annwyl Ffrind yng Nghrist,
Parthed : Gwasanaethau Cymraeg yng Nghaerdydd – “Capel y Rhath”
Ers 2004 cynhaliwyd astudiaethau Beiblaidd Cymraeg unwaith y mis, yn gyntaf yng nghartref Alun a Helen Higham ac yn fwy diweddar yn neuadd Tabernacle Cardiff. O’r cychwyn ein gobaith oedd y byddai’r cyfarfod misol hwn yn arwain y ffordd i sefydlu Capel Efengylaidd Diwygiedig Cymraeg. Os Duw a’i myn bydd gwasanaeth wythnosol Cymraeg yn cael ei gynnal bob Sul yn adeilad Tabernacle Cardiff gan ddechrau
5 Mehefin 2011. Bwriad Tabernacle Cardiff, ar yr amser priodol, yw ordeinio Alun Higham i’r weinidogaeth Gristnogol ac i’r gwaith hwn.
Y mae Cymry Cymraeg ein gwlad wedi hen ymadael â’r Efengyl a oedd unwaith yn llanw’n gwlad â’i gogoniant. Yr oedd y cydbwysedd Beiblaidd rhwng y Gair a’r Ysbryd i’w weld ar ei orau yn ein gwlad ar un amser. Er mawr dristwch inni mae ein gwlad wedi caledu ei chalon ac y mae hi bellach ymhell oddi wrth bethau Duw, efallai ymhellach hyd yn oed na rhannau eraill o Brydain. Yn debyg i genhedloedd eraill yn ein byd, y ffordd orau i gyrraedd â phobl yw trwy eu mam-iaith ac felly ein gweledigaeth yw cyrraedd calonnau’r Cymry Cymraeg trwy yr iaith Gymraeg. Ymddiriedwn, trwy ras a nerth Duw, i ddod a bywyd Crist i’w heneidiau anfarwol.
Er mwyn ymroddi i’r gwaith yma, y mae Alun wedi lleihau ar ei ddyddiau dysgu ac mae’n gweithio rhan-amser.  Ein gweddi yw y bydd y ddarpariaeth ariannol yn cael ei chefnogi gan eglwysi cytũn a ffrindiau cristnogol.  Ysgrifennwn felly at rai efallai a fydd â diddordeb yn y gwaith hwn ac o bosibl a fyddai’n ystyried cefnogi’r gwaith yn weddïgar ac yn ariannol.
I ddechrau, bydd y fenter hon yn gysylltiedig â Tabernacle Cardiff gan ddefnyddio’u hadeilad a’u cyfleusterau.  Os Duw a’i myn, fodd bynnag, y bwriad yw creu Capel Cymraeg annibynnol. Yn y cyfnod arloesol hwn o’r gwaith, cynhelir y gwasanaethau ym mhrif adeilad y capel am 3:30yp bob Sul. Caniatâ hyn i aelodau Tabernacle Cardiff gefnogi’r gwaith a pharhau â’u presenoldeb yng ngwasanaethau boreol a hwyrol Tabernacle Cardiff.  Dros amser, ymddiriedwn y bydd cynulleidfa newydd yn codi ac y bydd y gwaith yn llai dibynnol ar gefnogaeth Tabernacle Cardiff. Byddwn hefyd yn cynnal cwrdd gweddi ar y 3edd nos Iau ymhob mis.
Yn ystod y cyfnod ffurfiannol hwn o’r gwaith yr ydym wedi sefydlu grŵp bychan o bobl i edrych i mewn i anghenion ymarferol a chyllidol Alun a Helen. Os oes diddordeb gennych i gael gwybod rhagor am y gwaith neu i gefnogi’n ariannol, gallwch gysylltu â’r cyfeiriad isod.
Boed i’r Arglwydd weld yn dda i fendithio’r ymdrechion bychain hyn er mwyn ei Enw.
Yr eiddoch yng Nghrist
Dewi Higham (ar ran Grŵp Cefnogaeth Menter Efengylu)
Anton Faulconbridge, Gwawr Faulconbridge, Nick Lloyd, Dewi Higham
Gwybodaeth bellach a Chymorth Ariannol:
Mrs Gwawr Faulconbridge (ysgrifenyddes), Grwp Cefnogaeth Menter Efengylu, d/o Tabernacle Cardiff, Pen-y-Wain Road, Y Rhath, Caerdydd  CF24 4GG » gwawr@tabernaclecardiff.org » 029 20403630 (nosweithiau Llun – Gwener yn unig)
Am wybodaeth bellach ewch i www.tabernaclecardiff.org/go/capelyrhath
Sieciau yn daladwy i ‘Tabernacle Cardiff’. Gellir cael gwybodaeth gan Gwawr Faulconbridge ynglyn â chyfrannu’n rheoliadd (gan gynnwys gift aid).
8.00am - Men's Prayer Meeting and Breakfast
7.30pm - Midweek Meeting - Dewi Higham
11.00am - Open Door
LORD'S DAY / 26
9.30am - Prayer Meeting
10.30am Service - Dewi Higham
3.30pm - Capel y Rhath - Alun Higham
5.15pm - Prayer Meeting
6.00pm Service - Dewi Higham
MONDAY / 27 TO SATURDAY / 1
Christian Worship Camp at Cardiff
8.00am - Men's Prayer Meeting and Breakfast
7.30pm - Midweek Meeting - Dewi Higham
LORD'S DAY / 2
9.30am - Prayer Meeting
10.30am Service - Dewi Higham
3.30pm - Capel y Rhath - Alun Higham
5.15pm - Prayer Meeting
6.00pm Service - Dewi Higham
"Thou hast made us for Thyself, O Lord, and our hearts are restless until they rest in Thee" Augustine
"This is a faithful saying, and worthy of all acceptation, that Christ Jesus came into the world to save sinners" 1 Timothy 1v15
Tabernacle Cardiff, Pen-y-wain Road, Roath, Cardiff CF24 4GG
Jhn 1:45 KJVS Philip findeth Nathanael, and saith unto him, We have found him, of whom Moses in the la... https://t.co/Gcs2R3MxAn - 3 days ago
Jhn 17:24 KJVS Father, I will that they also, whom thou hast given me, be with me where I am; that the... https://t.co/7UbWM5lYVc - 1 week ago
“We believe in the Holy Ghost” Charles Spurgeon - 2 weeks ago
Tabernacle Cardiff on Twitter
Summer Conference 2018 Thursday 16.30: Neil Pfeiffer “New Liberalism” https://t.co/oV6cel5P6i via @YouTube - 4 days ago
john saunders “gethsemane” https://t.co/l9P9BOyrHc - 4 days ago
Summer Conference 2018 https://t.co/I4Ql5Ym5Si via @YouTube - 2 weeks ago
Summer Conference on Twitter
Capel y Rhath Twitter
cynhadledd haf 4.30yp heddiw • croeso - 3 weeks ago
cynhadledd haf 4.30yp dydd gwener 3 awst 2018 https://t.co/CIqT1eZVaB - 1 month ago
“A’m dwyn trwy foroedd dyfnion i ganol nefoedd wen” Williams https://t.co/ASC46s3N1M - 2 months ago